  Майя Бывальцева Майя Бывальцева Россиысь калыкъёслэн лулчеберет кылёсбурзылэн арез улсын Глазкарысь тодосъя В. Г. Короленко нимо публичной лыдӟетъюрт «Я горжусь своей национальностью» челленӝ лэзиз. Ужрад 4-тӥ оштолэзьысен 4-тӥ куартолэзёзь мыноз, ивортӥзы ужъюртлэн «ВКонтакте» мерлыко вотэсысь огиназ. Челленӝе пыриськон понна кулэ: - йӧслыктэс (кыӵе выжыысь луэмдэс) возьматӥсь маин ке – дӥськутэн, сиён-юонэн, книгаен но мукет – туспуктэм лэсьтыны; - калыкты, лулчеберетты но сямъёсты сярысь тунсыко веран гожтыны; - туспуктэмез но гожтэмез «ВКонтакте» мерлыко вотэсысь ас бамады #Я_горжусь_своей_национальностью хештеген поттыны яке лыдӟетъюртлэн огиназ чӧлсконпусъя ыстыны. - челенӝе эшъёстэс ӧтьыны. Тодэ вайытом, озьы ик Удмуртиын улӥсьёсты Россиысь калыкъёслэн лулчеберетсыя «Даур гур. Перезагрузка» усьтэм улосвыл фестиваль-вожвылъяськонэ пыриськыны ӧтё.  Тегъёс: Удмуртия йӧслыкъёс Лулчеберет лыдӟиськонни Глазкар  